[ca] En aquesta Tesi Doctoral s'aborden aspectes d'interès per als gestors d'infraestructures hidràuliques com són les eines d'ajuda a la decisió en matèria d'inversions amb l'objectiu de proporcionar tant eines d'ajuda a la decisió com la justificació exigida per les entitats reguladores del servei de les inversions a realitzar. L'objectiu és desenvolupar una nova metodologia per a la priorització de les inversions que permeti realitzar un repartiment objectiu, transparent i participatiu utilitzant criteris de Desenvolupament Sostenible. Per materialitzar la metodologia es desenvolupen dos models: el Model de Renovació de la Xarxa de Distribució (un model d'ordenació) i el Model de Priorització d'Inversions per Partides (un model de repartiment del volum total de la inversió). En primer lloc es desenvolupa una metodologia de priorització de les inversions de la xarxa de distribució, el Model de Renovació de la Xarxa de Distribució utilitzant criteris de desenvolupament sostenible. El model d'ordenació té per objectiu materialitzar la metodologia de priorització de les actuacions d'un llistat d'actius inventariats. En segon lloc es desenvolupa una metodologia de repartiment de la inversió, el Model de Priorització d'Inversions per Partides amb criteris de desenvolupament sostenible. El model de repartiment té per objectiu repartir el volum d'inversió entre les diferents partides i subpartides que conformen el pla d'inversions de l'empresa. En aquest cas, i degut a la naturalesa heterogènia del pla d'inversions, s'ha desenvolupat una metodologia que consta de tres fases. Una primera fase on es determina el volum d'inversió degut a condicionants legals, una segona on es reparteix la inversió restant a nivell de partides i una última fase on es distribueix aquesta inversió de cadascuna de les partides entre aquelles subpartides d'inversió que conformen cadascuna de les partides. Finalment, en ambdós casos s'ha realitzat una anàlisi de sensibilitat per comprovar la robustesa dels models desenvolupats i la sensibilitat a les diferents aportacions dels grups de relació. Pel Model de Renovació de la Xarxa de Distribució s'ha pogut verificar a la xarxa d'Aigües de Barcelona després del primer any d'execució de les inversions de renovació de la xarxa de distribució utilitzant la priorització del Model.

[en] This Doctoral Thesis addresses aspects of interest for hydraulic infrastructure managers, such as investment decision support tools, in order to provide both decision support and the justification tools which are required by the entities regulating the service of future investments. The aim is to develop a new methodology for the prioritization of investments that allows an objective, transparent and participatory distribution using the Sustainable Development criteria. To implement the methodology, two models have been nurtured: the Distribution Network Renewal Model (an ordering model) and the Investment Prioritization by Entries Model (a distribution model for the total volume of investment). First, a methodology for prioritizing distribution network investments using sustainable development criteria is developed: the Distribution Network Renewal Model, using sustainable development criteria. The management model aims to materialize the methodology of prioritizing the actions from a list of inventoried assets. Second, a methodology for the distribution of investment with sustainable development criteria is developed: the Prioritization Model for Matching Investments. The distribution model aims to distribute the volume of investment between the different items and sub-headings that make up the investment plan of the company. In this case, due to the heterogeneous nature of the investment plan, a methodology has been developed consisting of three phases. A first phase where the investment volume is determined by legal factors, a second one where the remaining investment is distributed between entries, and a last phase where the outlay on each entry is distributed among those sub-items of investment that make up each of the entries. Finally, a sensitivity analysis was performed on both methodologies to check the robustness of the developed models and its sensitivity to the diverse contributions of each group. The Distribution Network Renewal Model has been verified in Aigües de Barcelona network after a first year of execution of investments in the renewal of the distribution network by implementing the prioritization of the Model.